আমি একাধিকবার বিভিন্ন টকশোতে বলেছি, রোহিঙ্গা প্রশ্নে আমাদের ‘অবস্থানের’ কারণে মিয়ানমার আমাদের দুর্বল মনে করছে। আমি দীর্ঘ এক বছর বলতে চেয়েছি, রাখাইনে গণহত্যা হয়েছে এবং এ গণহত্যার জন্য দেশটির শীর্ষ জেনারেলরা দায়ী। অলিখিত সরকারপ্রধান হিসেবে অং সান সু চিও এর দায় এড়াতে পারেন না। এদের সবার আন্তর্জাতিক অপরাধ ট্রাইব্যুনালে বিচার হওয়া উচিত। জাতিসংঘের ফ্যাক্ট ফাইন্ডিং মিশন এক বছর পর সে কথাই বলল।